# Kei car

Un kei car o keicar (K-car) (軽自動車, keijidōsha, pronunciat keːdʑidoːɕa), que en català vol dir "automòbil (自動車, jidōsha) lleuger (軽, kei)" també coneguts fora del Japó com a ultramini o microcotxe japonés, és un tipus de classificació d'automòbils al Japó per mida i motorització, en aquest cas el més xicotet permés per a circular per les carreteres del país. Existeixen classificacions similars per als microvolums i els kei trucks. Aquest tipus d'automòbils són l'equivalent generalment del segment A (cotxe urbà) a la Unió Europea.
La classificació de kei car fou creada pel govern japonés l'any 1949 i les regulacions han estat revisades en diverses ocasions des de llavors. Aquestes regulacions especifiquen la mida màxima del vehicle i la cilindrada i potència del motor, fent així que els consumidors puguen gaudir de diversos beneficis fiscals i d'assegurances. En les zones rurals de diverses prefectures aquests vehicles estàn exempts de l'obligació de tindre un lloc d'aparcament.
Els kei car han estat molt exitosos al Japó, arribant a ser més d'un terç de les vendes de cotxes nous al mercat domèstic japonés l'any 2016, tot i haver baixat del rècord del 40% dels vehicles comercialitzats l'any 2013 després que el govern incrementara en un 50% els imposts als kei car l'any 2014. El 2018, set dels deu vehicles més comercialitzats eren kei car, inclosos els quatre més venuts, tots ells microvolums: Honda N-BOX, Suzuki Spacia, Nissan Dayz i Daihatsu Tanto. Isuzu és l'únic fabricant que mai ha produït ni comercialitzat un kei car, ni per a passatgers ni comercial.
No obstant això, als mercats d'exportació, el nínxol dels kei car és massa específic i reduït per a ser profitós. Existeixen excepcions remarcables com el Suzuki Alto, el Daihatsu Cuore i el Suzuki Jimny, que foren exportats amb èxit durant la dècada de 1980 i 1990 del segle XX. Els kei car no només són populars entre la població envellida i rural, sinó també entre els joves degut als seus preus econòmics.
Encara que la majoria de kei car són dissenyats i produïts al Japó, va existir un model de la companyia Smart, l'Smart K que va ser produït amb les especificacions d'un kei per tal d'esser comercialitzat al Japó. El model britànic Caterham 7 600 també ha rebut la qualificació de kei car.

## Normes segons la data

| Data | Longitud màxima | Amplada màxima | Alçada màxima | Cilindrada màxima | Cilindrada màxima | Potència màxima |
| Data | Longitud màxima | Amplada màxima | Alçada màxima | quatre temps | dos temps | Potència màxima |
| 8 de juliol de 1949 | 2,8 m | 1,0 m | 2,0 m | 150 cc | 100 cc | n/a |
| 26 de juliol de 1950 | 3,0 m | 1,3 m | 2,0 m | 300 cc | 200 cc | n/a |
| 16 d'agost de 1951 | 3,0 m | 1,3 m | 2,0 m | 360 cc | 240 cc | n/a |
| 4 d'abril de 1955 | 3,0 m | 1,3 m | 2,0 m | 360 cc | 360 cc | | n/a |
| 1 de gener de 1976 | 3,2 m | 1,4 m | 2,0 m | 550 cc | 550 cc | | n/a |
| Març de 1990 | 3,3 m | 1,4 m | 2,0 m | 660 cc | 660 cc | 64 CV (47 kW) |
| 1 d'octubre de 1998 | 3,4 m | 1,48 m | 2,0 m | 660 cc | 660 cc | 64 CV (47 kW) |

## Tipus de kei car

Classificació dels Kei car per carrosseria :
| Berlina Kei (軽セダン) | 2/3/4/5 Portes | Coupé Kei (軽クーペ) | 2/3 Portes |
| Bonnet Van (軽ボンバン) | 3/5 Portes | Tall Wagon (軽トールワゴン) | 5 Portes |
| Kei One Box (軽ワンボックス) | 5 Portes | Kei Truck (軽トラック) | 2 Portes |

## Models en producció
### Base Suzuki

| Suzuki Alto | Suzuki Lapin | Suzuki Wagon R | Suzuki Spacia |
| Des de 2014 | Des de 2015 | Des de 2017 | Des de 2017 |
| Mazda Carol | | Mazda Flair | Mazda Flair Wagon |
| Suzuki Every | Suzuki Carry | Suzuki Jimny | Suzuki Hustler |
| Des de 2015 | Des de 2013 | Des de 2018 | Des de 2020 |
| Mazda Scrum Van Mazda Scrum Wagon Nissan NV100 Clipper " NV100 Clipper Rio Mitsubishi Minicab Mitsubishi Town Box | Mazda Scrum Truck Nissan NT100 Clipper Mitsubishi Minicab Truck | | Mazda Flair Crossover |

### Base Daihatsu

| Daihatsu Mira e:S | Daihatsu Mira Tocot | Daihatsu Move | Daihatsu Move Canbus |
| Des de 2017 | Des de 2018 | Des de 2014 | Des de 2016 |
| Subaru Pleo Plus Toyota Pixis Epoch | | Subaru Stella | |
| Daihatsu Tanto | Daihatsu Atrai | Daihatsu Hijet | Daihatsu Wake |
| Des de 2019 | Des de 2005 | Des de 2004 | Des de 2014 |
| Subaru Chiffon | | Subaru Sambar Toyota Pixis Van Toyota Pixis Truck | Toyota Pixis Mega |
| Daihatsu Copen | Daihatsu Cast | Daihatsu Taft |
| Des de 2014 | Des de 2015 | Des de 2020 |
| Copen GR Sport | Toyota Pixis Joy | |

### Base Honda

| Honda N-BOX | Honda N-ONE | Honda N-WGN | Honda N-VAN |
| Des de 2017 | Des de 2020 | Des de 2019 | Des de 2018 |
| Honda S660 |
| Des de 2015 |

### Base Mitsubishi

| Mitsubishi eK Wagon | Mitsubishi eK Space | Mistubishi Minicab MiEV |
| Des de 2019 | Des de 2020 | Des de 2011 |
| Nissan Dayz | Nissan Roox | |

## Referències

* ↑ Nunn, Peter. «Minicars: Cheap and Cheerful». JAMA, 01-01-2005. Arxivat de l'original el 2016-03-03.
* ↑ "Owning a Car in Japan", ALTs in Sendai (via Internet Archive)
* ↑ "Small Things in Good Packages", Jerry Garrett, New York Times, 25 November 2007
* ↑ Auto sales in Japan rebound to 5m units, led by Toyota – Nikkei Asian Review
* ↑ Japan Seeks to Squelch Its Tiny Cars – The New York Times
* 1 2 «Government Intervention is Intentionally Killing the Japanese Kei Car», 05-09-2017.
* ↑ «Mini-Car Sales Up in Japan in 2018, Bigger Vehicles Down» (en anglès). WardsAuto, 05-02-2019.
* ↑ Rees, p. 79
* ↑ «Aging Japan: Built for young families, minicars attract a huge...» (en anglès). Reuters, 10-10-2018.